જામનગર શહેરના પોરબંદર રોડ પર આવેલા લાલપુરના આઇઓસીના લાલપુર પેટ્રોલિયમમાં ગત જુન માસમાં લાલપુરના મામલતદાર દ્વારા ચેકિંગની કાર્યવાહી હાથ ધરાયા બાદ નોઝલમાંથી નીકળતા ડીઝલના નમુના લેવાયા બાદ આ નમુના ફેઇલ જતા મંગળવારે પુરવઠા ખાતાની ટુકડીએ ડીઝલ પંપ તેમજ ટાંકાને સીલ મારવાની કાર્યવાહી કરી હતી. તે વેળાએ જ પેટ્રોલિયમ પેદાશોમાં વધારે ભાવ લેવાતા હોવાનું ખૂલતા સમગ્ર પંપને સીલ મારી દેવાયું છે અને પંપ સંચાલક સામે પીબીએમ સહિતની આકરી કાર્યવાહી તોળાઇ રહી છે. પુરવઠા ખાતાએ રર.૯૦ લાખનો પેટ્રોલ ડિઝલનો જથ્થો સ્થગિત કર્યો છે.